[pic] | EIROPAS KOPIENU KOMISIJA | Briselē, 19.9.2007 COM(2007) 544 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 8/2007. SATURS 1. IEVADS 3 2. PIEšķIRTIE IEņēMUMI 3 3. CUKURA NOZARES PāRSTRUKTURēšANAS FONDS 3 4. PIEZīMES PAR 2007. GADA BUDžETA IZPILDI 4 5. SECINāJUMI 6 1. IEVADS Par laikposmu no 2006. gada 16. oktobra līdz 2007. gada 30. jūnijam pielikumā ir izklāstīta budžeta faktiskā izpilde salīdzinājumā ar izdevumu izklāstu atbilstīgi rādītājam, kas noteikts, pamatojoties uz Padomes Regulas (EK) Nr. 1290/2005[1] 20. panta noteikumiem. 2. PIEšķIRTIE IEņēMUMI Atbilstīgi 34. panta noteikumiem jaunajā KLP finansējuma Regulā (EK) Nr. 1290/2005, pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un piena nodevas pieskaita ieņēmumiem ELGF izdevumu finansēšanai. 2007. gada budžeta veidošanas laikā šos ieņēmumus aplēsa un budžeta iestāde ņēma vērā šo aplēsi, pieņemot 2007. gada budžeta apropriācijas. Konkrēti: - ieņēmumus no piena nodevas aplēsa EUR 349,0 miljonu apmērā un tos ņēma vērā, samazinot pieprasītās apropriācijas piena un piena produktu nozarei, kurai budžeta iestāde piešķīra EUR 587,0 miljonus; - ieņēmumus no atbilstības pārbaudēs noteiktajām atgūstamajām summām un no pārkāpumiem aplēsa attiecīgi EUR 568,0 miljonu un EUR 70,0 miljonu apmērā. Kopsumma EUR 638,0 miljonu apmērā tika ņemta vēra, samazinot pieprasītās apropriācijas vienreizējo maksājumu shēmai, kurai budžeta iestāde piešķīra EUR 27 918,0 miljonus. Pielikumā iekļautajā tabulā izklāstīts piešķirto ieņēmumu izpildes pārskats, atbilstīgi kuram līdz 2007. gada 30. jūnijam tika iekasēti EUR 1126,9 miljoni. Konkrēti: - no piena nodevas tika iekasēti aptuveni EUR 360,0 miljoni salīdzinājumā ar sākotnējo aplēsi EUR 349,0 miljonu apmērā; - atbilstības pārbaudēs noteiktās atgūstamās summas ir apmēram EUR 557,8 miljoni un - ieņēmumi no pārkāpumiem sasniedza aptuveni EUR 209,2 miljonus, turklāt līdz budžeta gada beigām paredzēts saņemt papildu summas. Saskaņā ar piemērojamajiem noteikumiem šos ieņēmumus daļēji vai pilnībā var izmantot ELGF izdevumu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja daļu no šiem ieņēmumiem neizmanto, tos automātiski iekļauj nākamā gada budžetā. 3. CUKURA NOZARES PāRSTRUKTURēšANAS FONDS Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citus atbalstus, kas paredzēti pārstrukturēšanas fondā. 2006./2007. tirdzniecības gadā šīs summas attiecas uz uzņēmējiem piešķirtajām cukura, inulīna sīrupa un izoglikozes kvantitātes kvotām, turklāt dalībvalstīm divos maksājumos, proti, līdz 2007. gada 31. martam un 2007. gada 30. novembrim, attiecīgās summas ir jāiekasē un jāiemaksā fondā. Līdz marta beigām dalībvalstis bija pārskaitījušas norādītajā ieņēmumu kontā pirmo paredzēto pārstrukturēšanas maksājumu aptuveni EUR 1287,2 miljonu apmērā. Dalībvalstis 2007. gada jūnijā paziņoja, ka summa aptuveni EUR 391,5 miljonu apjomā būs pieejama atbalsta maksājumiem pārstrukturētajai cukura nozarei. Šos maksājumus finansēs no atbilstošajiem norādītajiem ieņēmumu kontiem, tādējādi atlikušie līdzekļi EUR 895,7 miljonu apjomā būs pieejami, lai segtu pārstrukturēšanas atbalsta un citus atbalsta maksājumus. 4. PIEZīMES PAR 2007. GADA BUDžETA IZPILDI Īsas piezīmes par būtiskākajām neatbilstībām starp faktisko un paredzēto 2007. gada budžeta izpildes līmeni atsevišķās nozarēs ir sniegtas turpmāk. 4.1. Monetārie faktori Attiecībā uz izdevumiem, kas radušies iepriekš minētajā laika posmā, ņemtas vērā ASV dolāra un euro attiecības izmaiņas. Lielai daļai eksporta kompensāciju, kas piešķirtas par lauksaimniecības produktiem, jo īpaši par labību un cukuru, un lielai daļai dažu tādu iekšējā atbalsta pasākumu kā atbalsts par kokvilnu, izdevumus ietekmēja paritātes kursa tendences. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika sagatavots, pamatojoties uz vidējo paritātes kursu EUR 1 = USD 1,27 laikposmā no 2006. gada jūlija līdz septembrim. Jāpiebilst, ka laika posmā no 2006. gada 1. augusta līdz 2007. gada 30. jūnijam vidējā paritātes likme bija aptuveni EUR 1 = USD 1,31, t.i., aptuveni par 3,1% vairāk nekā likme, ko izmantoja 2007. gada budžeta veidošanā. 4.2. Tirgus faktori 4.2.1. Labība (– EUR 327,0 miljoni) Paredzams, ka labības tirgū ļoti labvēlīgo iekšējo un ārējo apstākļu dēļ un ar to saistītām augstākām cenām iekšējā tirgū eksporta kompensāciju izdevumi būs mazāki, turklāt labību valsts glabāšanai iepirks mazāk, bet realizēs vairāk, tādējādi līdz budžeta gada beigām netiks izlietotas nozarei paredzētās budžeta apropriācijas. 4.2.2. Kompensācijas par pielikumā neiekļautajiem produktiem (– EUR 71,4 miljoni) Tiek lēsts, ka dalībvalstu izdevumi par pārstrādātu lauksaimniecības ražojumu eksporta kompensācijām būs zemāki, jo attiecībā uz dažādiem produktiem vērojams vispārējs eksporta kompensāciju līmeņa samazinājums. Paredzams, ka šāda situācija saglabāsies līdz budžeta gada beigām. 4.2.3. Cukurs (+ EUR 181,3 miljoni) Pašreizējais apropriāciju izpildes pārsniegums salīdzinājumā ar rādītāja līmeni galvenokārt ir radies tāpēc, ka ir palielinājies eksportētā cukura daudzums, tostarp gan tirgū, gan valsts glabāšanā esošā cukura daudzums. 4.2.4. Augļi un dārzeņi (– EUR 63,0 miljoni) Pašreizējais budžeta apropriāciju izmantošanas trūkums salīdzinājumā ar rādītāja līmeni galvenokārt ir radies tāpēc, ka tomātu daudzums, par kuru līdz šim ir saņemts atbalsts par pārstrādi, ir bijis mazāks. Turklāt ražotāju organizācijas darbības līdzekļus izmanto lēnāk, nekā plānots, salīdzinot ar atbilstošo rādītāja līmeni. 4.2.5. Piens un piena produkti (+ EUR 100,3 miljoni) Salīdzinājumā ar rādītāja līmeni budžeta apropriāciju izpilde 2007. gada 30. jūnijā bija pārsniegta. Jānorāda, ka šis apropriāciju izpildes pārsniegums salīdzinājumā ar rādītāja līmeni radies tehnisku iemeslu dēļ, jo sākot ar 2007. gada budžetu, ieņēmumi no piena nodevas, ko sākotnēji aplēsa EUR 349,0 miljonu apmērā, ir iekļauti atsevišķi kā ieņēmumi, kas piešķirti ELGF. 2007. gadā pieprasītajās budžeta apropriācijās un budžeta iestādes šai nozarei piešķirtajās apropriācijās šos ieņēmumus neiekļāva, tādējādi rādītāju piemēroja apropriācijām, kas bija mazākas par attiecīgo summu. Šā iemesla dēļ pašreizējā budžeta izpilde norāda uz izpildes pārsniegumu. Ja ņem vērā tos ieņēmumus no piena nodevas, kurus sākotnēji bija paredzēts piešķirt piena nozarei, nepilnīgais izmantojums šajā nozarē būtu EUR — 152,4 miljoni. 4.3. Tiešie atbalsti (+ EUR 30,9 miljoni) Jūnijā dalībvalstis ir paātrinājušas maksājumu ritmu tādējādi budžeta apropriāciju neizpildi, kas bija vērojama līdz maijam, pārvēršot nelielā pārizpildē, salīdzinot ar atbilstošo rādītāja līmeni. Pamatojoties uz dalībvalstu aplēsēm par izdevumiem laikposmā līdz augusta beigām, paredzams, ka šī pārizpilde palielināsies līdz aptuveni 1,0 % budžeta apropriāciju, salīdzinot ar atbilstīgo rādītāja līmeni, kurā iekļauti gan savstarpēji nesaistīti atbalsti, gan citi tiešie atbalsti. Lai pārliecinātos par budžeta izpildi dažās shēmās šajā jomā, Komisijas dienesti ir sazinājušies ar dažām dalībvalstīm, lai noteiktu norādes attiecībā uz maksājumu plāniem šajās shēmās laikposmā līdz budžeta gada beigām. Ja ņemtu vērā ieņēmumus no atbilstības pārbaudēm un no pārkāpumiem, kurus sākotnēji bija paredzēts iekļaut vienreizējo maksājumu shēmā, tiešo atbalstu sadaļā neizmantoto līdzekļu summa būtu — EUR 597,9 miljoni 2007. gada 30. jūnijā. 4.4. Lauksaimniecības izdevumu revīzija 4.4.1. Grāmatojumu noskaidrošana par iepriekšējo gadu (+ EUR 40,9 miljoni) Komisija jau ir pieņēmusi visus lēmumus attiecībā uz grāmatojumu noskaidrošanas darbībām, kuras paredzēts izpildīt līdz šā budžeta gada beigām. Tīrā atgūstamā summa no korekcijām, kas izriet no minētajiem lēmumiem 2007. gada 30. jūnijā aptuveni bija — EUR 74,7 miljoni. Šī summa, salīdzinot ar summu EUR 178,0 miljoni, kas tika paturēta 2007. gada budžetā, ir budžeta apropriāciju neizpildi veicinošs faktors. Ja līdz šim atgūtā summa paliktu nemainīga līdz budžeta gada beigām, tas izraisītu ELFG izdevumu palielināšanos par aptuveni +EUR 103,3 miljoniem attiecībā uz 2007. budžeta gadu. Pašlaik vērojamais ELGF izdevumu pieaugums ir aptuveni +EUR 40,9 miljoni, salīdzinot ar atbilstošo rādītāja līmeni 2007. gada jūnijā. 5. SECINāJUMI Budžeta apropriāciju izlietojums laikā no 2006. gada 16. oktobra līdz 2007. gada 30. jūnijam bija EUR 40 371,3 miljonu apjomā, t.i., kopējā neizmantoto līdzekļu summa aptuveni bija — EUR 191,8 miljoni, kas galvenokārt uzskatāms par tirgus pasākumu rezultātu. Paredzams, ka neizlietotie līdzekļi palielināsies līdz budžeta gada beigām. Tomēr šobrīd tiek lēsts, ka budžeta apropriācijas tiešajam atbalstam līdz budžeta gada beigām netiks izmantotas. No šīs nosacītās summas, kā arī no neizmantotajām budžeta apropriācijām pēc lauksaimniecības uzdevumu revīzijas būs atkarīga no ELGF piešķirto ieņēmumu turpmākā izmantošana. PIELIKUMS [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).